ಹಾವೇರಿ: ರಸ್ತೆಗಿಳಿದು ಕೊರೊನಾ ಕರ್ತವ್ಯಕ್ಕಿಳಿದ 7 ತಿಂಗಳ ಗರ್ಭಿಣಿ ಪಿಎಸ್ಐ! ಏಳು ತಿಂಗಳ ಗರ್ಭಿಣಿಯಾಗಿದ್ದರೂ ರಜೆ ಪಡೆಯದೇ ಲಾಠಿ ಹಿಡಿದು ಕೊರೊನಾ ಕರ್ತವ್ಯಕ್ಕೆ ಇಳಿದ ಹಾವೇರಿ ಮಹಿಳಾ ಪಿಎಸ್ ಐ ಕಾರ್ಯಕ್ಕೆ ಪೊಲೀಸ್ ಇಲಾಖೆ ಮೆಚ್ಚುಗೆ ಸೂಚಿಸಿದೆ. ಕೊರೊನಾ 2ನೇ ಅಲೆ ಭೀತಿ ಹಿನ್ನೆಲೆಯಲ್ಲಿ ಕೆಲಸಕ್ಕೆ ಹಾಜರಾಗಲು ಜನರು ಹಿಂದೆ ಮುಂದೆ ನೋಡುತ್ತಿದ್ದರೆ ತುಂಬು ಗರ್ಭಿಣಿಯಾಗಿರುವ ಹಿರೆಕೇರೂರು ನಗರ ಪೋಲಿಸ್ ಠಾಣೆಯ ಪಿಎಸೈ ದೀಪು ಎಂ.ಟಿ ಲಾಠಿ ಹಿಡಿದು ರಸ್ತೆಯಲ್ಲಿ ನಿಂತು ಕರ್ತವ್ಯ ನಿರ್ವಹಿಸುತ್ತಿದ್ಧಾರೆ. ಯಾವ ಭಯ ಹಾಗೂ ಆತಂಕ ಇಲ್ಲದೆ ಪ್ರತಿದಿನ ಸಿಟಿ ರೌಂಡ್ ಹಾಕಿ ಇತರೆ ಸಿಬ್ಬಂದಿಗೆ ಮಾದರಿಯಾಗಿದ್ದಾರೆ. ಪೊಲೀಸ್ ಜಿಪ್ ನಲ್ಲಿ ಮೈಕ್ ಹಿಡುದು ಅನೌನ್ಸ್ ಮಾಡುವ ಮೂಲಕ ಕೊರೋನಾ ಬಗ್ಗೆ ಎಚ್ಚರಿಕೆ ನೀಡುತ್ತಿದ್ದಾರೆ. 3 ವರ್ಷಗಳಿಂದ ಹಿರೆಕೇರೂರು ಪಟ್ಟಣದಲ್ಲಿ ಪಿಎಸೈ ಆಗಿ ಸೇವೆ ಸಲ್ಲಿಸುತ್ತಿರುವ ಪಿಎಸೈ ದೀಪು ಅವರ ಕರ್ತವ್ಯ ನಿಷ್ಠೆಗೆ ಇಲಾಖೆಯಲ್ಲಿ ಭಾರಿ ಪ್ರಶಂಸೆ ವ್ಯಕ್ತವಾಗುತ್ತಿದೆ.